În anii 1600,
compania olandeză a Indiilor de Est a angajat sute de corăbii
să facă comerț cu aur, porțelan, mirodenii și mătase în jurul globului.
Dar funcționarea unei operațiuni atât de masive nu era ieftină.
Pentru a-și finanța călătoriile scumpe,
compania s-a orientat către cetățeni,
indivizi care ar putea investi bani pentru a susține călătoria
în schimbul unei părți din profitul transportului.
Această metodă i-a permis companiei să realizeze călătorii chiar mai lungi,
crescând profiturile atât pentru ei cât și pentru investitorii lor.
Vânzând aceste acțiuni în cafenele și în porturile de pe continent,
compania olandeză a Indiilor de Est a inventat fără să știe prima bursă.
Până atunci, companiile colectau fonduri de la investitori
pentru a finanța toate tipurile de afaceri.
Iar astăzi,
bursa de acțiuni are școli, cariere și chiar propriile canale de televiziune
dedicate înțelegerii ei.
Dar bursa modernă e semnificativ mai complicată
decât prima ei versiune.
Deci, cum folosesc în prezent companiile și investitorii bursa?
Să ne imaginăm o nouă companie de cafea ce decide să se lanseze pe piață.
La început compania își va face reclamă în rândul marilor investitori.
Dacă ei cred că compania e o idee bună,
vor avea prima oportunitate de a investi,
și apoi vor sponsoriza oferta publică inițială a companiei, sau IPO.
Asta lansează compania pe piața publică oficială,
de unde orice companie sau individ ce crede că compania poate fi profitabilă
poate cumpăra acțiuni.
Acțiunile transformă investitorii în proprietari parțiali ai afacerii.
Investiția lor ajută la creșterea companiei,
și pe măsură ce devine mai profitabilă,
mai mulți cumpărători îi pot recunoaște potențialul și vor cumpăra acțiuni.
Odată ce cererea pentru acțiuni crește,
la fel și prețul lor crește, crescând costul pentru investitori,
dar și valoarea acțiunilor companiei deținute deja.
Pentru companie,
acest interes crescut o ajută să finanțeze noi inițiative,
și să își crească valoarea totală de piață,
arătând câți oameni sunt dispuși să investească în ideea lor.
Dar dacă dintr-un anumit motiv o companie pare mai puțin profitabilă
se poate întâmpla și opusul.
Dacă investitorii cred că valoarea acțiunilor va scădea,
își vor vinde acțiunile cu speranța de a face profit
înainte ca compania să își piardă din valoare.
Odată ce acțiunile sunt vândute și cererea pentru ele scade,
prețul acțiunilor se prăbușește,
și cu el, și valoare de piață a companiei.
Asta le poate produce mari pierderi investitorilor,
dacă nu cumva compania începe să pară profitabilă din nou.
Acest echilibru între cerere și ofertă e influențat de mulți factori.
Companiile sunt sub influența de neevitat a forțelor pieței,
precum prețul fluctuant al materialelor,
schimbarea tehnologiei de producție
și modificarea costului muncii.
Investitorii pot fi îngrijorați în legătură cu schimbarea conducerii,
publicității proaste sau factorilor mai mari
precum legi sau politici de comerț noi.
Și desigur,
mulți investitori vor să vândă pur și simplu acțiuni valoroase
pentru a-și urmări propriile interese.
Toate aceste variabile cauzează variații în piață,
ce pot face companiile să pară mai mult sau mai puțin profitabile.
Și pe bursa de acțiuni,
aparența de scădere în valoare conduce deseori la o pierdere a investitorilor,
ceea ce conduce la o pierdere reală a valorii.
Încrederea noastră în piață are puterea să declanșeze
orice de la creșteri economice rapide la crize financiare.
Și deoarece această variabilă e dificil de urmărit,
majoritatea profesioniștii promovează investițiile de încredere pe termen lung
în locul încercărilor de a câștiga rapid.
Însă, experții construiesc constant instrumente
pentru a-și crește șansele de succes
în acest sistem foarte impredictibil.
Dar bursa nu e doar pentru cei bogați și influenți.
Odată cu apariția internetului,
orice investitor poate cumpăra acțiuni
la fel cum o poate face un mare investitor.
Și pe măsură ce mai mulți oameni se educă pe acest subiect complex,
vor putea să tranzacționeze acțiuni,
să sprijine afacerile în care cred
și să își urmărească scopurile financiare.
Primul pas e să investești timp și bani.